ആദിവാസികളുടെ സ്വൈരജീവിതത്തിന് ഭീഷണിയായി സഞ്ചാരികള് പുറത്തു നിന്നുള്ള ആളുകളുടെ കടന്നുകയറ്റം ആദിവാസികളുടെ സ്വൈരജീവിതം നഷ്ടപ്പെട്ടുവെന്ന പരാതി. ആദിവാസികള് ജില്ല കലക്ടര്ക്ക് മുന്നില് പരാതി നല്കി . ചെക്കുന്ന് മല കാണാന് നൂറുകണക്കിന് പേര് ആദിവാസി മുതുവാന് സമുദായക്കാര് താമസിക്കുന്ന കോളനികളിലൂടെയാണ് മുകളിലേക്ക് പോവുന്നതെന്നും ഇവരുടെ സാന്നിധ്യം ആവാസവ്യവസ്ഥയെപ്പോലും തകര്ക്കുന്ന തരത്തിലുള്ളതുമാണെന്ന് ആദിവാസി ഡെവലപ്മെന്റ് ഫെഡറേഷന് ഭാരവാഹികള് വ്യക്തമാക്കി. വിഷയത്തില് അടിയന്തരമായി ഇടപെടാന് പട്ടികവര്ഗ വികസന വകുപ്പിന് കീഴിലുള്ള ഐ.ടി.ഡി.പി ഉദ്യോഗസ്ഥര്ക്ക് നിര്ദേശം നല്കാമെന്ന് കലക്ടര് വി.ആര്. പ്രേംകുമാര് അറിയിച്ചു. എടവണ്ണ, ഊര്ങ്ങാട്ടിരി പഞ്ചായത്തുകളിലായാണ് മല. ചെക്കുന്ന്, ഓടണ്ടപ്പാറ, കാളിയാങ്ങല് ഭാഗങ്ങളില് താമസിക്കുന്ന ആദിവാസികളാണ് പരാതിക്കാര്. അയല് ജില്ലകളില് നിന്നുള്പ്പെടെ മല കാണാനെത്തുന്നവരുടെ സഞ്ചാരം കോളനികളിലൂടെയാണ്. ഇത് ഇവിടെ താമസിക്കുന്ന സ്ത്രീകളുടെയും കുട്ടികളുടെയുമടക്കം സുരക്ഷക്ക് ഭീഷണിയാണ്. ഇക്കോ ടൂറിസം പോലെയുള്ള പദ്ധതികള് വനസമ്ബത്ത് നശിപ്പിക്കുമെന്നും കൂട്ട ആത്മഹത്യയല്ലാതെ വഴിയില്ലെന്നും ഇവര് വ്യക്തമാക്കി. മദ്യപിച്ചും മറ്റും ആദിവാസികളെ ദേഹോപദ്രവം ഏല്പ്പിക്കാന് ശ്രമിക്കുന്നുണ്ട്. പട്ടികജാതിപട്ടികവര്ഗ അതിക്രമം തടയല് നിയമപ്രകാരം നടപടിയെടുക്കണമെന്നും കോളനിവാസികളായ യുവാക്കളെ വാച്ചര്മാരായി നിയമിക്കണമെന്നും എ.ഡി.എഫ് ജില്ല വൈസ് പ്രസിഡന്റ് പി. സുരേഷ് ബാബുവും ജോയന്റ് സെക്രട്ടറി ഇ. ഗോപാലനും ആവശ്യപ്പെട്ടു.The post ആദിവാസികളുടെ സ്വൈരജീവിതത്തിന് ഭീഷണിയായി സഞ്ചാരികള് first appeared on MalayalamExpressOnline.